Document ID: /roh_data/filtered/fineweb-2-filterrobots_roh.jsonl.gz/60637

Umans nizzegian resursas biologicas dal mund. Resursas biologicas èn per exempel pastg per las vatgas, lain dal guaud u pestgs dals lais. Da quai consumescha la populaziun da la Svizra, lunsch ora sur sias atgnas capacitads:
Sche tut la glieud vivess sco quella en Svizra, fissan las resursas biologicas da l'entir mund gia duvradas oz: quai è l'uschenumnà Overshoot day. In di simbolic ch'inditgescha: davent d'ussa duvrass il mund resursas che na creschan betg pli suenter. Il resultat da quai è runcadas, extincziun da spezias e destrucziun d'ecosistems.
La Svizra retira 77% da sias resursas biologicas da l'exteriur. Quai cunzunt per nutriment, mobilitad, bajegiar e stgaudar.